আহমদ ছফা
আহমদ ছফা তাঁর বিখ্যাত "বাঙালি মুসলমানের মন" (১৯৭৬) প্রবন্ধে বাঙালি মুসলমানের আত্মপরিচয়ের হাজার বছরের বিবর্তন বিশ্লেষণপূর্বক তাদের পশ্চাদগামিতার কারণ অনুসন্ধান করেছেন। আনিসুজ্জামান ও সলিমুল্লাহ খানসহ আরো অনেকে ছফার "বাঙালি মুসলমানের মন" (১৯৮১) প্রবন্ধসংকলনটিকে বাংলা ভাষায় রচিত গত শতাব্দীর 'সেরা দশ চিন্তার বইয়ের' একটি বলে মনে করেন।
খাজা ইউসুফজান
ঢাকার মুসলমানদের সংগঠিত করার জন্য ১৮৮৩ সালে নওয়াব ইউসুফ মোহামেডান অ্যাসোসিয়েশন গঠন করেন। বঙ্গবিভাগ কার্যকর হওয়ার দিনে (১৬ অক্টোবর ১৯০৫) নওয়াব খাজা সলিমুল্লাহএর উদ্যোগে ঢাকায় নর্থব্রুক হলে এতদঞ্চলের মুসলমানদের নিয়ে যে সভা হয়, তাতে খাজা ইউসুফের পূর্বোক্ত সংগঠনটি পুনর্গঠিত হয়ে বাংলার মুসলমানদের প্রথম রাজনৈতিক প্লাটফর্ম ‘মোহামেডান প্রভিনসিয়াল ইউনিয়ন’ গঠিত হয়। খাজা ইউসুফ উক্ত সংগঠনের সেক্রেটারি নির্বাচিত হন। ১৯১০ সালের ১৬ অক্টোবর ঢাকায় অনুষ্ঠিত প্রাদেশিক মুসলিম লীগের সভায় খাজা ইউসুফ সভাপতিত্ব করেন। বঙ্গবিভাগ রদের কারণে ১৯১১ সালের ৩০ ডিসেম্বর ঢাকায় মুসলমানদের পক্ষ থেকে আয়োজিত ক্ষোভপ্রকাশ সভায় তিনি সভাপতিত্ব করেন। তিনি অল ইন্ডিয়া মুসলিম লীগ, বেঙ্গল ল্যান্ড হোল্ডার্স অ্যাসোসিয়েশন-এর কার্যনির্বাহি কমিটি, ইস্ট ইন্ডিয়া অ্যাসোসিয়েশন-লন্ডন, ঢাকা মিটফোর্ড হাসপাতালের কার্যনির্বাহী কমিটি, জগন্নাথ কলেজের গভর্নিং বডি, ঢাকা মাদ্রাসা কার্যনির্বাহী কমিটি, নর্থব্রুক হল ও লাইব্রেরির কার্যনির্বাহী কমিটি, কাজী নিয়োগের স্থায়ী কমিটি, ঢাকা অরফানেজ এবং সলিমুল্লাহ মুসলিম এতিমখানা ব্যবস্থাপনা কমিটি, লুনাটিক অ্যাসাইলাম (ঢাকা) এবং আহসানুল্লাহ ইঞ্জিনিয়ারিং স্কুল কমিটির সদস্য ছিলেন। এ ছাড়াও তিনি ঢাকা লেডী ডাফরিন হাসপাতাল ম্যানেজিং কমিটির সেক্রেটারি ও ঢাকা সেন্ট্রাল জেলের ভিজিটর ছিলেন।